ચાલુ ચોમાસે અપૂરતા વરસાદને કારણે આજી-1 ડેમમાં પૂરતું પાણી ન આવવાથી જળસંકટ ઉભું ન થાય તે માટે આજી-1 ડેમને નર્મદાનીરથી ભરી આપવા કરવામાં આવેલ રજૂઆતની ગણતરીના કલાકોમાં જ આજી-1 ડેમમાં નર્મદાનીર છોડવા મુખ્યમંત્રી વિજયભાઈ રૂપાણીએ સંબંધિત અધિકારીઆેને સુચના આપી હતી. આ અંગે આભાર વ્યક્ત કરતાં મહાપાલિકાના મેયર બિનાબેન આચાર્ય, ડેપ્યુટી મેયર અશ્વિનભાઈ મોલિયા તથા સ્ટેન્ડિ»ગ કમિટીના ચેરમેન ઉદયભાઈ કાનગડ એક યાદીમાં જણાવે છે કે ચાલું ચોમાસાની વિદાયની ઘડીઆે ગણાઈ રહી છે ત્યારે ગયા વર્ષની સરખામણીમાં હજુ 50 ટકા જેટલો જ વરસાદ થયો છે. શહેરની નજીક આવેલ આજી-1 તથા ન્યારી ડેમમાં પૂરતો પાણી પૂરવઠો ન હોવાથી વર્તમાન સ્થિતિ અને આગામી ચોમાસાને ધ્યાને લઈ આજી-1 ડેમમાં નર્મદાનું પાણી છોડવા તા.6/9ના રોજ ગાંધીનગર ખાતે મહાપાલિકાના તમામ પદાધિકારીઆે રૂબરૂ જઈ મુખ્યમંત્રી સમક્ષ વિસ્તૃત રજૂઆત કરી હતી. આ બાબતે મુખ્યમંત્રી વિજયભાઈ રૂપાણીએ ગંભીરતાથી ધ્યાને લઈ રાજકોટના નાગરિકોને આગામી ચોમાસા સુધી પીવાના પાણીની કોઈ જ તકલીફ ન થાય તે માટે 735 એમસીએફટી પાણી આજી-1 ડેમમાં છોડવા પ્રજાલક્ષી નિર્ણય લીધો છે તે બદલ તમામ પદાધિકારીઆે ગુજરાત સરકાર અને મુખ્યમંત્રીનો આભાર વ્યક્ત કર્યો હતો.